**Lajosmizsei Közös Önkormányzat**

**Képviselő testületének**

**Tisztelt Képviselőtársak!**

Azt tapasztalom, hogy városunk utcáin nagyon kevés hulladékgyűjtő edény található, melynek következtében a szemetelés is egyre látványosabb méreteket ölt, ezért a 2021-es év költségvetés tervezése során kiemelt fontosságúnak tartom **utcai hulladékgyűjtő edények elhelyezésére** forrás biztosítását.

Véleményem szerint az alábbi helyszínekre vagy ezek környékére kiemelten fontos lenne hulladékgyűjtők elhelyezése:

* Szent Lajos utca és Kossuth Lajos utca kereszteződése,
* Kossuth Lajos utca és Rákóczi utca kereszteződése,
* Kossuth Lajos utca és Rózsa utca kereszteződése,
* Dózsa György út és Juhász Gyula utca kereszteződése,
* Damjanich utca és Dózsa György út kereszteződése,
* Damjanich utca és Viola utca kereszteződése,
* Bajcsy-Zsilinszky utca és Tarna utca kereszteződése,
* Bajcsy-Zsilinszky és Hunyadi utca kereszteződése,
* Széchenyi utca Dózsa György és Kossuth Lajos utca közti szakasza,
* Árpád utca és Bem utca kereszteződése.

A felsorolt helyszínekre minimum 10 db kuka szükséges.

Ezen kívül az iskola, óvodák (5 db) környékére figyelemfelhívó és tanító jelleggel akár a jelenlegi hulladékgyűjtők cserélésével igényes megoldás lenne „medve” hulladékgyűjtők elhelyezése.

A hulladékgyűjtők árait az alábbi táblázat tartalmazza:

|  |  |
| --- | --- |
| **Típus** | **Bruttó egységár** |
| 50 literes fém zöld hulladékgyűjtő | 32.855,- Ft |
| 60 literes acél szürke hulladékgyűjtő | 86.360,- Ft |
| 52 literes medve hulladékgyűjtő | 200.304,- Ft |

A felsorolt helyszínekre az olcsóbb és az 5 db „medve” hulladékgyűjtővel kalkulálva bruttó 1.323.00,- Ft terhelné az önkormányzat költségvetését.

Arra kérem tisztelt képviselőtársaimat, hogy a tiszta és rendezett városkép kialakítása, valamint a fiatalok környezetvédelmére tanítása érdekében támogassák a fenti javaslatomat!

Lajosmizse, 2021. január 18.

Tisztelettel,

Tóth-Orlov Bettina

önkormányzati képviselő





